'Sve naše trgovine u srijedu će zbog utakmice raditi do 19.30'

Ovom prilikom molimo kupce za razumijevanje te da kupovinu u srijedu prilagode skraćenom radnom vremenu, priopćili su u ponedjeljak iz kompanije SPAR Hrvatska

<p>Iz kompanije SPAR Hrvatska priopćili su kako će njihove trgovine u srijedu raditi do 19.30 sati kako bi zaposlenicima omogućili da mogu pratiti polufinalnu utakmicu hrvatske nogometne reprezentacije protiv reprezentacije Engleske. </p><p>Priopćenje prenosimo u cijelosti. </p><p>- Proteklih tjedana cijela Hrvatska iščekuje i slavi uspjehe hrvatske nogometne reprezentacije na Svjetskom nogometnom prvenstvu u Rusiji. Kako bi svojim zaposlenicima omogućili praćenje polufinalne utakmice Hrvatska-Engleska SPAR Hrvatska u srijedu, 11. srpnja zatvara sve SPAR supermarkete i INTERSPAR hipermarkete u 19.30 sati.</p><p>Kupcima diljem Hrvatske je na raspolaganju čak 109 SPAR i INTERSPAR trgovina s bogatom i uvijek svježom ponudom, a kupci mogu nabaviti i sve što je potrebno za nesmetano gIedanje utakmica, od velikog izbora piva do grickalica i navijačkih rekvizita. </p><p>Ovom prilikom molimo kupce za razumijevanje te da kupovinu u srijedu prilagode skraćenom radnom vremenu - stoji u priopćenju. <br/> </p>